TKN บวก 3% โบรกฯเชียร์ “ซื้อ” ชี้แนวโน้มครึ่งปีหลังโตเด่นรับไฮซีซั่น-ต้นทุนวัตถุดิบลด
TKN บวก 3% โบรกฯเชียร์ "ซื้อ" ชี้แนวโน้มครึ่งปีหลังโตเด่นรับไฮซีซั่น-ต้นทุนวัตถุดิบลด ณ เวลา 11.48 น. อยู่ที่ระดับ 15 บาท เพิ่มขึ้น 0.40 บาท หรือ 2.74% สูงสุดที่ระดับ 15.40 บาท ต่ำสุดที่ระดับ 14.50 บาท มูลค่าการซื้อขาย 92.32 ล้านบาท
12 ก.ค. 2561

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.48 น. อยู่ที่ระดับ 15 บาท เพิ่มขึ้น 0.40 บาท หรือ 2.74% สูงสุดที่ระดับ 15.40 บาท ต่ำสุดที่ระดับ 14.50 บาท มูลค่าการซื้อขาย 92.32 ล้านบาท

ด้านนักวิเคราะห์บริษัทหลักทรัพย์ดีบีเอส วิคเคอร์ส (ประเทศไทย) จำกัด ระบุในบทวิเคราะห์ แนะนำ “ซื้อ” หุ้น TKN ในราคาพื้นฐาน 23 บาท โดยประเมินแนวโน้มครึ่งหลังปี 2561 จะเติบโตดีขึ้น จากอานิสงค์ต้นทุนวัตถุดิบที่ลดลง, ผลิตเพิ่มขึ้นเพราะเป็นฤดูกาลส่งออก ทำให้มี Economy of scale มากขึ้น และมีรายได้จากการส่งออกไปตลาด US เข้ามาหนุน รวมทั้งเริ่มปรับเพิ่มราคาขายในบางผลิตภัณฑ์ด้วย